
Preocupări confesionale 


In trecutul de luptă al neamului nostru din Ardeal, biserica stră- 
moşească a fost o cetăţuie dârză de rezistenţă naţională. Aci, pe pă- 
mântul udat din belşug de lacrimile câtorva veacuri, noi ne-am păstrat 
neştirbită ființa noastră etnică, nu atât prin fapte politice, cât printr'o 
vânjoasă tradiție culturală. Manifestările intelectuale mau îmbrăcat 
niciodată o haină strălucitoare, cărturarii se înfățișau cu gesturi de 
stângace sfiiciune, tiparele începutului de civilizaţie se închegau anevoie, 
dar pretutindeni şi în tot locul se afirma, fără întrerupere, credința vie 
în puterea făcătoare de minuni a cuvântului românesc. 

Cel mai sigur adăpost al acestui isvor de nădejdi pentru viitor 
a fost biserica românească. Ori unde ne puteau lovi armele otrăvite 
ale dușmanului. Ele rămâneau neputincioase înaintea altarului, unde 
cugetul fiecăruia. stând. de vorbă cu veşnicia, era lăsat să se roage 
lui Dumnezeu în limba în Care învățase să îngâne cel dintâi Tată) 
Nostru. Gândul ucigaș al stăpânirei, care urmărea să ucidă în noi 
sufletul unui neam întreg, născocise tot soiul de căpcane și de opre- 
lişti. In fiecare parte, unde ne duceau trebile noastre lumești, ne 
loveam de rigorile acestei inchiziții naționale. In cuprinsul tainic al 
bisericuțelor noastre de lemn, duhurile rele ale Budapestei nu pătrundeau. 

In aceste bisericuțe de lemn, ne-am mântuit tot ce am avut mai 
de preț: inima noastră de români. Ca un mugure de lumină a stat 
aprinsă, lângă icoana Prea Curatei, candela aşteptărilor noastre. Şi 
ceasul izbăvirei nu ne-a găsit nepregătiţi. 

Nu e de mirare, că cei mai mulți dintre cărturarii noștri au fost 
preoţi. Preotul era tâlcuitor al Sfinţelor Scripturi, preotul era propovă- 
duitorul ideei naţionale, preotul era cercetătorul harnic al trecutului, 
Era duhovnic, era “tribun, era istoric. Stătea, în mijlocul poporului său, 

ca o fărâmă de cristal, prin care se răstrâng toate razele de lumină“ 
lar biserica vestea, cu îndoit înţeles, ziua cea mare a Invierii, 

Imprejurarea, ale cărei amănunte nu le mai cercetăm acum, că 
această biserică a noastră sa desfăcut la un moment dat, în două, — 
privind cu o faţă spre Roma şi cu cealaltă spre vechile Principate ro- 
mâneşti de peste Carpaţi, — n'a adus niciun soi de tulburare în în- 
deplinirea unei sacre misiuni de îmbărbătare. Biserica unită, prin le- 
găturile ei cu lumea occidentală, a întărit şi mai mult în conştiinţa 
obştească ideia obârşiei noastre latine. Cu toate exagerările de mai 
târziu, pe cari bunul nostru simţ s'a.priceput să le tempereze, acest 
curent latinist a avut efecte rodnice, renăscând în judecata unui popor 
de iobagi simțământul de demnitate şi de mândrie, întemeiat pe certi- 
tudinea celei mai nobile descendenţe. La rândul ei, biserica ortodoxă, 
în disprețul tuturor înrâuririlor bizantine, a ocrotit la sânul ei rapor- 
turile frățeşti cu românii din Moldova şi Muntenia, cimentând şi mai 
mult ideia de unitate culturală a tuturor provinciilor românești, 

Ca şi când şi-ar fi înţeles, fiecare, rolul pe care-l are de jucat 
în istoria naţiunei sale, cele două biserici s'au ajutat, sau respectat şi 
s'au întregit una pe alta. 

S'ar părea, însă, că acum, după ce clipa mult așteptată a liber- 
tăţii, a sosit, gândurile bune de altă dată au fost înveninate de suflul 
pustiitor al dihoniei. Slujitori cinstiţi ai altarului îşi aruncă, unii 
altora, vorbe de ocară. Gesturi de dușmănie am surprins, din amân- 
două părțile. Înțelegerea de ieri dă loc, tot mai mult, la conflicte 
aspre. Până când, într'o zi, îatro comună din mijlocul Transilvaniei, 
un preot necăjit, luat de valul certurilor confesionale, a pus mâna 
şi pe secure... 

Sunt întâmplări, îngrijitoare, care ar trebui să dea de gândit 
conducătorilor celor două biserici din Ardeal. Din păcate, cuvântul 
liniştitor nu soseşte totdeauna. Dimpotrivă. Tocmai cei de sus asmuţă. 
Dovezi? lată una, la întâmplare. Deunăzi, un distins canonic din 
Lugoj, d. dr. N. Brânzeu, a publicat în ziarul „Biruinţa“ un articol 
foarte cumpătat, cercetând cu atenție mijloacele prin care s'ar putea 
ajunge la o apropiere mai strânsă, la o conlucrare mai rodnică, între 
cele două biserici, 

Ce credeţi, că a urmat? „Unirea“ dela Blaj, care a lăsat tot- 
deauna să se înțeleagă că e organul prin care glăsueşte Mitropolia 
greco-catolică, Pa certat foarte aspru pe d. dr. N. Brâozeu, deşi acesta 
e unit (sau poate tocmai de aceea). adăugând, că această conlucrare, 
această apropiere, nu e de dorit. 

Aşa să fie? Noi am crede, că asemenea atitudini dușmănoase: 
nu slujesc cu nimic, nici interesele naţionale, nici interesele celor 
două biserici româneşti. Pacea confesională ! lată lozinca salvatoare, 
Dar cum va reuşi să biruiască ea, când se găsesc feţe bisericești cu 
răspundere, cari osândesc şi cea mai normală încercare în această 
direcţie ? 

ALEXANDRU HODOŞ 

Cântec 


Lună dragă, sora mea, bine-ai venit 
Culcă-te pe fân și-ascultă iar: 

Nu mai ard în vechiul mea popor. 
Ruga buzelor uscaie-a contenit. 


Inima fără noroc 

Licăririle şi-a stins 

Linişte de chinovie ma cuprins 
Sufletu-mi e plin de busuioc. 


Am iubit de nouă ori şi toate 

Dragostile mele, fulgi de spumă, s'au topit. 
A rămas un cântec liniştit 

Și-un moşneag care zâmbeşte şi socoalie. 


Plină-i noaptea de lumină bună 
(Revărsate basme peste sat) 
Nouă păunițe albe s'au lăsat... 
Sărut ochii, dragă lună! 


ION DINU 

Intâlnire 
— GÁBOR ANDOR* — 


Pământ? Şi ce mă leagă de țărnă, nu mai ştiu, 
S'apropie de mine în noapte-un pas târziu. 


Vulcan aprins mi-e creerul. De groază mănfior — 
Fantome ucigaşe în jurul meu dau zor. 


Eşti tu cernită moarte? Și ai venit acum 
Ca să mă iai cu tine şi să plecăm la drum? 


Destul am dus pe umeri al vieții jug nedemn ! 
Și-acum mă chemi la tine? O, moarte, fă-mi un semn + 


E nebunie viața şi-i tulbure-al ei val, 
Ce-i omwn lumea aceasta, decât un animal? 


Când singur eu cărare spre moarte mi-am deschis —- 
Sunt mincinoși profeţii ce spun că viața-i vis. 


Trad. de IUSTIN ILIEȘIU 


* Inainte de isbucnirea revoluţiei, acest scriitor s'a făcut cunoscut publicului 
prin nenumăratele sale comedii. In timpul dictaturei ungare a fost aruncat în 
noaptea închisorilor. La insistența tovarăşilor săi a fost eliberat şi a emigrat la 
Viena, unde trăeşte până în ziua de astăzi. Poezia sa este plină de sentiment 
JS filozofie. E! este considerat printre cei mai mari poeţi unguri în viață. 

Al XV-lea congres pancomunist 
de la Moscova 


Raportul lui Buharin; eliminarea lui Zinoviev din Internaţio- 
nala a III; eliminarea lui Troţchi din Biroul Potitic; eliminarea 
lui Camenev de la candidatura în Biroul Politic. 
Tezele lui Stalin 


Al XV Congres pancomunist iudeorus a întârziat cu 10 zile, 
Fusese anunţat la 15 Octombre trecut, şi deschis la 25. Amânarea n'ar 
$i fost bătătoare la ochi, dacă în răstimpul acestor zece zile nu sar 
fi întâmplat în viaţa internă a regimuivi roşu schimbări și eliminări, 
de care depinde mersul mai departe, sau „retragerea înapoi“ a revo- 
luţiei planetare. 

In numărul trecut al revistei acesteia am publicat ultimatumul 
Comitetului Central al partidului către leaderii opoziţiei. In acest ulti- 
matul se cuprindea un minimum, cerut de comitetul Central, leaderilor 
opoziţiei pentru restabilirea „frontului unic“ al partidului. La 17 Qc- 
tombre, leaderii opoziţiei, Camanev, Troţchi şi Zinoviev, au răspuns 
cu o a mea culpa, cu cea mai mare supunere faţă de hotărârile celui 
de al XIV Congres pancomunist, rezervându-și însă dreptul de a-şi 
apăra „concepţiile“ lor în cadrele stabilite şi admise de statutu! par- 
tidului, renunțând la „fracţionism“ și la „grupări“. Şar fi părut că 
capitulaţia leaderilor era de ajuns pentru a se restabili frontul unic. 
“Congresul ce s'a deschis la 20 Octombre a dovedit din potrivă că 
“aceasta capitulaţie nu a însemnat nimic pentru scopul restabilirii ani- 
'tăţii de „monolit“ al partidului, ci sa înfăţişat ca o arenă în care 
comitetul central apare în carul răzbunării ca să zdrobească opoziţia 
şi la nevoie să lichideze fiziceşte pe însuși leaderii. 

“Congresul s'a deschis deci după ce tofi congresiştii au fost puşi - 
în faţă a două fapte de strașnică importanţă şi anume: eliminearea lui 
“Troţchi din Biioul politic şi respingerea candidaturii lui Camanev de 
la un post aici. Lucrul să nu se pară de mică importanță: Prăbuşirea 
lui Troţchi de la unul dintre cele mai mari posturi ale republicelor 
sovietice, acele de generalissim al armatei roşii s'a început pe un plan 

de ratrogadare a iui până la scoaterea lui din viața politică a repu- 
blicei. Al doilea monent al prăbuşirii lui — eliminarea lui din Birouţ 
politic — organul suprem de conducere a politicei sovietelor — arată 
că sistemul de eliminare față de el va continua până la sfârşit. 

Cu Camenev s'a întâmplat acelaş lucru. Dictator un moment, îm- 
preună cu Stalin şi Zinoviev, el fusese încurând îndepărtat şi vârât în 
„aparatul gospodăriei sovietice“ unde un post de prima înălțime îi dădea 
iluzia unei situaţii neclintite. Izbucnind confiictul între Comitetul Cen- 
tral şi Troţchi, apoi între Comitetul Central şi Zinoviev, Camenev se 
găsi invevitabil lângă aceştia — devenind împreună cu ei conducător 
a! opoziţiei. La sfârşitul unei lupte care avea multe şanse de reușită, 
Camenev a fost şi el îngenunchiat; a iscălit actul de capitulaţie alături: 
de Zinoviev şi Troţchi. Rămânea Zinoviev de scos. Postul pe care îb 
ocupa acest faimos evreu, — Preşedinte şi conducător de 9 ani al: 
internaţionale! a II — îl ţinea la o înăițime şi legat prin nenumărate 
legături cu partidele comuniste ale tuturor ţărilor membrii ai inter- 
naţionalei a II. Nu sar fi putut scoate ușor Zinoviev din acest post 
fără să nu se producă sfăşieri în corpul însuşi al Internaționalei Co- 
muniste. Pentru trântirea lui de acolo — trebuiau făcute pregătiri, 
dusă o propagandă ad hoc, denunţat ca un vrăjmaş al leninismului și 
al revoluţiei. Nu era suficientă o intrigă, și o simplă hotărâre a par- 
tiduiui. Congresul al XV trebuia să se transforme întrun parlament 
legislativ, mai mult chiar: întrun sinod ecumenic comunist, care să 
decreteze demiterea şi să o impună întregei lumi comuniste. Congresul 
de la Moscova a făcut din capul locului aceasta operă. ` 

S'a deschis cu referatul lui Buharin — dogmatismul leninismului, 
despre situația internaționaiă şi despre activitatea delegaţiei partidului 
comunist rus în Comitetul Executiv al Internaționalei a HI Congresul 
a votat în unanimitate o rezoluţie, aprobând activitatea delegației ruse. 
Trebuie în grabă şi imediat osândită acţiunea opoziționistă in sânul 
Internaționalei a Il. Ca aceasta osândă să se facă integral — în dis- 
cuții asupra referatului lui Buharin nu a fost admis nici unul din 
membrii opoziţiei participanţi la Congres. 

La sedința unită a Comitetului Central al Partidului. al Comisiei 
Centrale de control, în ziua de 23 Octombrie, o delegație a Comitetului 
Executiv al internaționalei a III. compusă din reprezentanți ai partidelor 
comuniste din Germania, Cehoslovacia, Franța, Halia, Statele Unite, 
Polonia, India, Japania, Finlanda, a liotârât demiterea lui Zinoviev din: 
postul ce Președinte al Internaționalei a HI. 

Declaraţia sună astfel: Având în vedere că în sânul Partidului 
Comunist rus sa alcătuit un bloc opoziţionist antileninist; că în acest 
bloc Zinoviev a jucat un rol de conducător; că blocul opoziţionist 
uesorganizează activitatea partidului, — delegaţia Comitetului Executiv 
al Internaționalei a IE, conform cu hotărârile celor mai mari secțiuni 
ale Internaționalei, co .sideră de imposibilă rămânerea mai departe a 
"lui Zinoviev în capul Enternalionalei a Ill. Au iscălit aceasta decla- 
rație Clara Zetkin și Neumann în numele partidului comunist german; 
“- Mariy, (Anglia) Frainte - (Franţa), Shmeral (Cehoslovacia), Dunkan 

(America), Katayama (Japonia), Roy (India), Bogutsky şi Turjanky 
(Polonia) şi delegaţii Chinei, Suediei, României, Turciei, Finiandei, 
Argentinei, Italiei etc. Revoluţia delegaţiei a fost imediată aprobată şi 
ratificată de Comitetul Central a partidului comunit rus. Internaționala 
a IH este astfel de sub conducerea celui mai înverşunat evreu, Apfel- 
baum Zinoviev, un inamic al civilizaţiei și al culturii apusene, 

Imediat după acesta, dictatorul rămas singur acum peste toată 
Rusia comunistă, Stalin-Dgiugaşvilli a rostit ca un deus friumfans tezele 
sale, cari vor rămâne celebre prin incoherența şi idioția lor fundamen- 
tală. E destul să amintim că acest Stalin f4găduieşte îndeplinirea idea- 
lului lui Lenin — revoluţia mondială — în timpul când revoluţia bol- 
şevică nici nu mai există decât în fantaziile aprinse ale câtorva. 
„tovarăşi“ ortodoxi, şi o altă contradicție a lui Stalin — acea de a 
lichida pe leaderi anume fiindcă ceruseră intersificare revoluţiei. 

Congresul al XV este fără îndoială un termidor sovietic. Aici s'a 
declarat oficial lupta între conducători, aici s'au făcut primele jertfe 
ale jacobinismului comunist, aici s'au constatat primele triumfuri ale 
aceluiași jacobinism asnpra „semenilor“ comunişti, 

Cotitura pe drumul revoluţiei e mare. — De aici decurg situaţii 
de fapt şi de principiu pentru politica românească, ce le vom observa 


în timpul ce vine. 
G. M. IVANOV 

Nicuşor și vrabia 


— Poveste pentru copii — 


Nu era cuib de vrabie în sat pe care Nicuşor să nu-l fi cunos- 
cut. Când vedea vre-o vrabie sburând la cuibul ei, îi sălta inima de 
bucurie. Asculta ciripitul vesel ce se auzea din cuib, ridica din umeri,. 
clipea şiret din gene şi zicea: 

— Creşteţi numai, creşteți, puişorilor, că apoi, ajungeţi voi pe 
mâna mea... 

La şcoală, învățătorul îi spusese că e păcat să strici cuiburile: 
de paseri, Ştia pe de-a rostul poezia „Omul şi vrabia“. 


Omul semăna grăunțe, 
Păsărica mi-l văzu... 


Dar, după-ce o recita întreagă, întreguță, pleoscăia din limbă şi: 
striga în gura mare: 

— Acestea sunt .fleacuri. De ce scot vrăbiile pui? Ca să se joace 
băieţii cu ei şi să-i omoare!.. 

O vrabie îşi făcuse cuibul tocmai sub streşina casei lor. Când 
într'o bună zi din cuib se auzi ciripit de puişori, pe faţa lui Nicuşor: 
se întipări un zimbet. El număra de-acum zilele ce aveau să mai treacă 
până să crească puii mari. 

Ziua mult dorită sosi, însfârşit. E! se urcă la cuib și scoase 
patru puişori, cari îl priveau cu ochi mari, saltând din aripioare şi 
smucindu-se, ca să scape din mânile lui. 

Nicuşor, legă cu câte-o sfoară piciorul cel drept al fiecărui puiu,. 
apoi îi slobozi pe toţi patru, ca să sboare. Crezându-se scăpați din robie, 
puişorii îşi întinseră aripile şi se ridicară în aler. Dar, ce folos! Ca- 
petele storilor erau în mâna lui Nicuşor, iar puişorii căzurăla pământ, 

Abia acum au înțeles trista soartă ce li-se pregătise. In năcazul 
lor, ciripiră un cântec trist, atât de trist, încât de jalea lor tremurau 
frunzele salcâmilor şi firele de nalbă. Numai inima lui Nicuşor rămâ- 
nea nesimţitoare. Umbla cu puişorii de-alungul curţii, chinuindu-i şi 


*) Din volumul „Povestiri pentru copii“, ce va apărea încurând. 

-slobozindu-i ca să-şi sboare sborul de-o clipă. Puişorii, sărmanii, ciri- 
peau mereu... 

De-odată, se auzi un fâlfăit de aripi. O vrabie alerga în sbor 
nebun spre ei şi se aşeză pe craca unui salcâm, în dreptul lor. 

— E mama puișorilor, — îşi zise Nicuşor. — Ce păcat, că nu 
-pot să pun mâna şi pe eal 

Puişorii, îşi îndreptară ciocurile către Nicuşor și începură a se 
tuga: | 

— Lasă-ne, să sburăm la mămicuța noastră! N'o vezi, cum i-se 
Trupe inima? 

Nicuşor le răspunse: 

— Ce credeţi voi, că eu sunt nebun? Spuneţi-vă cele din urmă 
poveşti, că apoi, vă duc în casă. Acolo, o să ne mai jucăm o leacă, 
şi-apoi, vă omor. 

Din pieptul puişorilor ieși acum un glas neobișnuit, o dureroasă 
ciripire de desnădejde. Ciripi și paserea de pe craca- salcâmului: 

— Băiete, de ce-mi chinuieşti puişorii? 

— E treaba mea, — îi răspunse Nicuşor, mişcând din cap. Incu- 
rând o să-i omor. Dar pe tine, cine te-a pus să-ţi faci cuibul tocmai 
sub streşina casei noastre ? 

— Cine ma pus? lacaşa, păcatele mele. Te ştiam școlar, şi 
credeam că nu trebuie să mă tem de tine... Intro zi te-am auzit cum 
ecitai poezia „Omul şi vrabia“... Ai căpătat notă bună pentru această 
poezie, desigur... 

— Desigur... 

— Hm! Dar spune-mi, de ce nu mi-ai omorât puişorii până 
când erau golaşi? De ce vrei să mi-i omori acum, când tot aerul e 
al lor, când aş putea să mă întrec în sbor cu ei? 

— Să sburaţi colo către holda noastră? — o întrebă Nicuşor 
râzând. Să ne lăsați înca-i şi fără grâu?... 

— Ce-ai spus, băieţele? — ciripi iarăși vrabia. Când ai văzut 
tu vre-un om rămas cu hambarele goale din cauza vrăbiilor? 

'— Am văzut vara trecută un capăt al ho!dei noastre mâncat de 
Arăbii... 

— Așa-i, un capăt... O jumătate de pas, ori, nici atât... Dar 
ştii tu, că oamenii ne datoresc puținul grâu ce-l ciupim noi ici-colea 
din holdele lor? 

— Ha ha ha, — râse Nicuşor. Vrei să-mi spui poezii, nu cumva? 
Vrei să-mi recitezi poate, — „Omul şi vrabia“. Nu te osteni, te rog! 
De când sa scris poezia aceasta, oamenii au progresat. Avem acum 
cârlige lungi, cu foarfeci la vârf, aşa încât ne putem curăţi noi sin- 
guri pomii de omizi; fără să mai avem nevoie de ajutorul vostru... 

— Te înşeli, ciripi vrabia, năcăjită. Ori câte cârlige ar avea 
oamenii, ei isbutesc să stârpească numai o parte a omizilor, cam 
cincizeci la sută. Restul îl stârpim noi. 

— Atunci, noi oamenii mar trebui să ne mai batem capul 
cu stârpitul omizilor, ci să le lăsăm în grija voastră, madam vrabie... 

— Nu, băieţele! Omizi se fac foarte multe, aşa, că nici noi, nu 

le-am putea stârpi singure. Oamenii, când îşi curățesc omizile ne 
dau şi nouă un prețios ajutor. Cum vezi, e v “adevărată alianţă între 
vrăbii şi oameni. Fără această alianță, omizile sar îaumulți atât de 
mult, încât ar roade toate frunzele pomilor. Pomii s'ar usca, și mar 
mai fi nici poame, nici omizi... Ar fi rău, şi de voi, şi de noi... 

— Bine, bine, — făcu Nicuşor, — dar spune-mi, pasere grái- 
toare, — de ce nu vă mulţumiţi numai cu omizi? De ce mai mân- 
cafi şi grâu? 

— De ce? Ifi spun eu. Să nu-ţi închipui, că noi, vrăbiile, ne 
atingem cu plăcere de holdele voastre... Pe vremea când se coc hol- 
dele, în lumea vrăbiilor e o mare criză alimentară. Semințele de 
ierburi şi buruieni, principala noastră hrană vegetală, nu sunt coapte 
pe-atunci. Se împuţinează chiar şi insectele cu cari noi de obiceiu 
ne brănim. Vezi dar, că nu tocmai de voie bună ne apropiem de 
holdele voastre. Ciupim de ici, de colo, câte-un grăunte. Poate, unul 
la mie, ori, şi mai puţin. In schimb pomii voştri fac poame gustoase. 

Nicuşor, nn ştia ce să mai răspundă. Se puse pe gânduri, uitân- 
du-se, când la vrabie, când la puişori. Tăcu şi vrabia, aruncând câte-o 
duioasă privire, când puişorilor, când lui Nicuşor. 

Intrun târziu, el îşi deschise graiul, 

— Ce zici, dar, madam vrabie? Să le dau drumu!? 

— Dă-le drumul, — ciripi vrabia, veselă de această minunată în- 
torsătură, Vrăbiile sunt prietenele oamenilor. Ele nu merită ca oamenii 
să le ţină în robie, ori, să le omoare.. 

In sufletul lui Nicuşor se porni o luptă grea, dar, de scurtă 
durată. Se aplecă apoi, deslegă sforile dela picioarele puişorilor, şi, 
le dete drumul. Puişorii sburară la mama lor, care, îi îmbrățișă, cu 
drag, ciripind, veselă: 

— Vedeţi, scumpii mei, noi avem între oameni mulţi prieteni, 
cari, ne iubesc. Numai între băeţi avem ici-colo câte-un dușman. Dar, 
să nu-i osândim. Ei ne duşmănesc din nepricepere. Astăzi, să ne bu- 
curăm. Nicuşor ni-s'a făcut prieten, şi o să ne câștige, desigur, şi alți 
prieteni printre copii. 

Vrabia avu dreptate. 

Nicuşor s'a făcut un mare prieten al vrăbiilor. Când vede pe 
vre-un copil cu pui de vrabie în mână, îl bate uşor pe umeri și îi 
spune cu glas blând: 

— Lasă-i, prietene, să sboare! Vrăbiile sunt prietenele bune şi 
sincere ale oamenilor. Cei ce chinuesc, ori omoară vrăbiile, fac 


mare păcat... 
SEPTIMIU POPA 

Pe marginea vremei 


Pe lespedea unui mormânt 


„Adevăr zic vouă: mai iute va trece o cămilă prin gaura unui 
ac de cât bogatul în împărăţia cerului“. Sentința implacabilă glăsu- 
iește sever din evaghelia îngăduitoare a celui mai blând şi mai mi- 
ostiv iubitor de oameni. isus, care în cuprinsul generozităţei „sale 
sufleteşti găsea iertarea și pentru femeia păcătoasă şi pentru tâlhar şi 
pentru apostolul nevrednic, condamna aprioristic, fără prealabilă şi 
dreaptă cercetare, numai pe bogat. De ce această stranie excepție în 
regulele justiției divine? De ce în afara obişnuitelor noastre criterii 
etice — izvorâte şi ele din acelaş fond originar, de înţelepciune Dum= 
nezească — faptul de-a deține şi de-a mânui metale scumpe constitue 
în el însuşi o crimă cu mult mai grozavă de cât, prostituţia, furtişagul 
şi trădarea? De ce această atitudine inexorabilă față de o făptură a 
lui Dumnezeu, care ca ori şi care alta are și ea dreptul de a fi nu 
numai reprezentanta, dar victima unei societăți rău întocmite, şi de ce 
identificarea aceasta arbitrară între individ şi funcțiunea sa socială, 
proclamată de-o religie, care ne-a învăţat să deosebim acea ce este 
a Cezarului de aceea ce este a lui Dumnezeu şi să desprindem de 
sub voalurile degradatoare şi deformante ale vremelnicilor convenţiuni 
şi întocmiri pământeşti, imagina purificată a „omului“, acelaș fiu iubit 
a lui Dumnezeu? l 

Origina proletară a lui Isus nu explică saficient situațiunea extra- 
legală a bogatulai în disciplina creştină. Dumnezeu sau supra om, 
Isus plana prea mult, pe deasupra intereselor și patimilor de toate. 
zilele pentru ¢a mărunte şi meschine motive de ordin personal să în- 
tunece curăţenia judecății sale. Explicația trebueşte mai iute căutată în 
interesul propagandistic a nouei religii. Doctrina creştină pentru a 
învinge a fost și ea silită să câștige masele prin promisiuni şi con- 
cesii. Ori spiritul simplist al maselor din cari se recrutează în primul 
rând şi prostituatele şi tâlharii, şi trădătorii situează pe tărâmul ne- 

cunoscut al bogăției, obârşia blestemată a tuturor suferinţilor şi ne- 
voilor sale. : 

Bogatul vinovat sau inocent a fost întotdeauna şi pretutindeni, 
victima demagogiei doctrinelor populare. Asupra capului său stigma- 
tizat, cruzimea bunătăţii creştine s'a înfrățit cu trăsnetele Olimpului 
Grecesc şi cu viscolele nordului Scandinav. Bogatul pildelor lui Isus- 
se prăbuşeşte alături de Regele Midas şi de eroii Niebelungilor, în 
aceaşi întunecată prăpastie de dezolațiune şi de mizerie omenească.. 
Oprobiu, care întunecă faima numelui său, trebueşte supus unei aspre 
revizuiri critice, l 

Reabilitarea etică a bogatului este întro societate alcătuită pe 
normele de producție capitalistă mai mult de cât o elementară datorie’ 
de caritate omenească: un imperativ social. In variatul complex de 
raporturi şi relațiuni, care transformă societatea capitalistă într'o uriaşă 
organizaţie de schimb și de robie reciprocă, bogatul ocupă ca şi pro- 
letarul, ca şi intelectualul, ca şi soldatul un post de sacrificiu. Și nu 
ştiu dacă sub aparențele unui fast înşelător robia poleită a bogatului: 
nu este cea mai grea. Insărcinat să administreze, să valorifice şi să 
mărească un patrimoniu, care mai devreme sau mai târziu va reveni 
întreg societăţii, bogatul trăeşte neîntrerupt, o chinuită viață de emoţii 
privindu-se de odihna și de liniştea bucuriilor celor mai simple. Intre 
Diogene philosophul cinic care a trăit fără griji 90 de ani întrun butoi 
Midas regele Frigiei care de pe urma blestemului lui Bachus a murit 
de foame — tot ce atingeau trupul să se prefăcea în aur — soarta 
celui din urmă a îost cu mult mai cumplită. Dar aurul născut din 
suferința lui Midas a. folosit omenirei mult mai mult de cât palidele 
sclipiri ale lanternei lui Diogen. „Adevăr zic vouă: a venit timpul să 
dăm bogatului ce trebue să fie a bogatului şi să ne plecăm unic ge- 
nunchii în fața sarcotagiilor somptuoase, care odihnesc în sfârşit zbu- 
ciumul vieţii lor chinuite“. 

A murit zilele trecute la Bucureşti, doborât de-o grozavă boală 
de creer omul cel mai bogat din România: Jean D. Chrissoveloni. Pro- 
prietar, administrator şi director a nenumărate instituţii de baucă și 
industrie, defunctul a troenit împrejurul mormântului său, întrun uriaş: 
morman de fastuoasă durere, regretele corecte, necroloagele conven- 
ționale şi doliurile politicioase ale oamenilor noştrii de lume, şi-ale 
oamenilor noştrii de afaceri. Autoritatea postumă a omului spre care 
cu câteva săptămâni mai devreme se înălțau ca înspre un idol, făcător 
de minuni, fumuriie atâtor ruguri, aprinse de socoteala combinațiilor 
negustoreşti, de şiretlicul planurilor politice şi de aviditatea poftelor inte- 
resate, încovoia petru ultima oară spinările fervenţilor timoraţi în 
extatice atitudini mizericordioase. In sfârşit peste mormântul proaspăt 
deschis stilul sarbăd al redactorilor de mâna doua a revărsat din ordinul 
domnitor directori cerneala câtor-va panegirice convenţionale. Cadavrul 
bancherului Chrissoveloni a fost astfel scoborât cu toate onorurile 
datorite averii sale în îngustimea celor şapte coți de pământ, dar por- 
tretul său în mărimea naturală se va îaşirui de-acuma senin şi surâ- 
zător de-alungul galeriilor de tablouri cari ornează sălile de consiliu 

ale fostelor sale instituții de bancă și industrii. Atât?! Ori cât de multă 
pompă s'a răspândit peste ochii lumii este totuşi foarte puţin întru 
cât Jean Chrissoveloni a fost, indiferent meşteşugul averii sale, înainte 
de toate un om, un om în adevăratul înţeles al cuvântului. Și omului 
pe care nu Pau jelit nici lacrimile uşoare ale salonarzilor, nici doliul 
oficial ale directorilor de bancă, nici ditirambele comandate ale gaze- 
tarilor, trebue să se facă dreptate în faţa celor mulți astăzi când îm- 
prejurul persoanei sale nu mai stă de pază nici snobismul unora, nici 
sectarismul altora, nici reclama asurzitoare a celor din urmă. 


Un om de creer a murit de-o boală de creer, după o scurtă şi 
agitată viaţă cheltuită intensiv în interesul economiei generale, care 
este interesul nostru a tuturor; a murit un sărmau rob al aurului tră- 
gând până în ultimul ceas greul său lanţ de osândă pe galeria socie- 
tăţii capitaliste; a murit aproape anonim un om a cărui minte ar fi 
putut să domnească pe culmele cele mai senine şi mai fericite ale 
purelor speculaţiuni intelecluale, dacă capriciul unei fatalități duşmă- 
noase nu Var fi încătușat într'o corvadă istovitoare. 

Acei cari strânşi pe timpuri împrejurul „Revistei Vremii“ Pau 
cunoscut în graba cât-or-va apariţiuni fugitive, vor păstra despre Jean 
Chrissoveloni amintirea unui om, modest, amabil, mai mult timid, dar 
sclipitor de inteligenţa; acei cari lau apropiat fără uşă și fără părtinire 
în viaţa sa de toate zilele vor aprecia din ce în ce mai mult broderia 
artistic dantelată a sensivităţii sale vibrante şi-a delicateţii sale safle- 
teşti. Acei care ca mine, au trăit lângă dânsul în liniştea fermecătoare 
a castelului său de lå Ghidigeni puţinele zile ce anual constituiau 
scurta sa vacanță, vor plânge pe mormântul bancherului archimilionar 
secarea unui izvor puternic de intelectualitate pătrunzătoare, şi de 
generoasă omenie. Scânteia din înțelepciunea divină care a animat 
mintea şi inima lui reîntors în sferele mistice ale infinitului şi-ale 
eternității, lăsând în memoria noastră consolarea unei calde dâre de 
lumină, 

Acei cari în războiul pentra întregirea neamului au fost cu miile 
îngrijiţi în spitalul încăpător, înzestrat pe cheltuiala sa, cu cel mai 
minuțios confort sanitar, vor închina lui Jean Chrissoveloni recunoş- 
tinţa cicatricelor lor eroice; acei care, strânși pe timpuri împrejurul 
„Revistei Vremii, Pau cunoscut în proba câtor-va apariţiuni trecătoare 
îi vor păstra amintirea unui om modest, mai mult timid dar sclipitor 
de inteligență, acei care, în viaţa sa de toate zilele Pau apropiat fără 
patimă şi fără interes vor aprecia din ce în ce mai mult broderia 
artistie dantelată a sensibilităţii sale artistice şi a spiritului său Athe- 
nian; acei care, ca mine au trăit lângă dânsul în liniştea fermecătoare 
a parcului său de la Ghidigeni, puţinele zile ce formau vacanţa sa anuală 
vor plânge pe mormântul bancherului dela Bucureşti, secarea unui 
puternic izvor de intelectualitate curată şi de cald optimism; acei în 
sfârşit care s'au încălzit la flăcării afecțiunii şi dragostei sale, de sof 
de părinte şi de prieten vor păstra întreagă în sufletele lor imagina 
personalității sale generoase. 

De pe urma lui lean Chrissoveloni nu rămân nici mediocre piese 
de teatru nici ilariante tratate de psihologie sentimentală. Soldat integru 
al banului el a murit credincios la postul său de comandă, lăsând 
„învârtiților“ de categoria domnilor Leopold Stern et. comp. satisfac- 
țiunea ambițioasă a galoanelor de furier. La poarta împărăției cerurilor 
bate totuși sufletul chinuit de nevroze dureroase al unui intelectual şi 
ori cât de mică ar fi gaura acului prin care ar voi să-l treacă vigi- 
lenţa procedurilor divine, „săracul“ rob al aurului va trebui să păt- 


rundă în liniştea şi odihna seninului dumnezeesc. 
N. LUPU KOSTAKY 

Organizarea Proprietăților 


Procedura de comasare 


In doctrina agrară comasarea este socotită ca un mijloc pentru 
apărarea şi conservarea proprietăţilor rurale, potrivit totodată şi pentru 
ridicarea capacităţei lor de producţie. 

In evoluţia agrară de până acum experiența dovedeşte pulveri- 
zarea proprietăţilor rurale precum şi resfirarea exagerată a singurati- 
celor parcele la mari depărtări, înfluințează în mod nefavorabil producţia 
agricolă a unei țări. Are repercusiuni desavantajoasă chiar asupra întregei 
economii acelei țări. Să rezumăm aci aceste inconveniente: 

1. Imobilizarea unor întinderi cultivabile şi scoaterea lor din 
contingentul de producţie. Se ştie, liniile demarcaț:onale între deose- 
bitele parcele, șanțurile între parcelele învecinate, drumurile şi alte căi 
de comunicaţie, cari sunt necesare întra parcelele şi proprietăţile ru- 
rale, toate reclamă întinderi de pământ, cari servind acestui scop, se 
substrag producției agricole, deci rămân terene nefolosite. Și cu cât 
proprietăţile 'rurale vor fi mai mult pulverizate, cu cât parcelele sin- 
guraticelor proprietăţi vor fi mai resfirate, cu atât va fi mai mare în- 
tinderea necesară pentru linii demarcaţionale, şanţuri drumuri etc. Deci 
cu atât va fi mai mare întinderea imobilizată şi substrasă producţiei. 
agricole. 

2. Mare pierdere de timp, energie şi material. Se ştie, transporta- 
rea braţelor, materialului, instrumentelor de muncă dela o parcela la 
alta, reciamă timp, energie şi bani. Cu cât parcelele singuratecelor pro- 
prietăţi rurale, vor fi mai resfirate şi situate la mari depărtări una de: 
alta, cu atât va fi necesar mai mult timp, mai multă energie şi ban, 
pentru asigurarea transportului, de braţe, instrumente şi material dela 
o parcelă la alta în vederea exploatărei agricole. Aceasta înseamnă o. 
„pierdere mare din punct de vedere a producţiei şi a rentabilităţei. La 
proprietatea mică aceasta pierdere încă poate fi cotată, micul cultivator: 
o poate suporta, la proprietatea mare însă înseamnă pur și simplu 
desființarea exploatărei. 

3. Imposibilitatea unei exploatări intensive. Exploatările intensive 
reclamă pe lângă munca pricepută a braţelor încă şi utilizarea siste- 

matică a maşinăriilor agricole. In materie de amenajament al pămân- 
tului se ştie, ce înseamnă executarea unor lucrări prin maşinării 
agricole ? Acestea lucrări însă reclamă întinderi de pământ mai mare, 
unde maşinăriile să poată executa rotaţiunea lor. Autotractoarele nu 
pot opera decât pe întinderi, unde se pot învârti. Acesta să înţelege 
din natura lucrului. Pe parcelele mici şi resfirate ale unei mici pro- 
prietăţi rurale, nu se pot executa astfel de lucrări. Pe o făşie îngustă 
de pământ nu se poate învârti autotractoarele. 

Afară de imposibilitatea lucrărilor technice, mai este încă și im- 
posibilitatea inițiativei particulare. Proprietarul rămâne constrâs la 
exploatări de rotaţiune al parcelelor învecinate. Deci orice iniţiativă 
particulară, rămâne aproape îomormântată. Și această înseamnă o mare 
pagubă, deoarece progresul agricol fără iniţiativa particulară, nici nu 
:se poate închipui. 

4. Devalorizarea prețului de pământ. Parcelele de pământ reduse 
«ca întinderi, sunt mai puțin valoroase, ca parcelele cu întinderi mai 
:mare. Proprietăţile rurale cu parcelele mici şi refirate la mari distanţei 
niciodată nu ating prețul, pe care-i reprezintă celea cu parcele ma- 
'mari şi așezate bine pe teren. Aceasta susținere se confirmă prin daa 
tele statistice agrare. Ele dovedesc ca în urma comasărilor producți. 
proprietăților, este cu cel puțin 20%, mai mare ca înainte de comasare, 
Prin urmare ridicându-se capacitatea lor de producţie, incontestabil 
se va ridica şi prețul lor în circulație. Şi este un fapt nediscutabil, 
ca în comunele unde operaţiunile de comasare au fost realizat; prețul 
pământului în circulaţie, a crescut cu 50—60%/, peste cel înainte de 
«comasare. Acest adevăr reiese clar iarăși din datele statistice agrare 
a deosebitelor ţări, unde s'au tăcut comasări. 

5. Greutatea la control și îmbunătăţiri. Singuraticele parcele res- 
firate la mari depărtări ale unei proprietăți rurale, nu vor putea fi 
îndestul controlate și mai ales nu vor putea fi îmbunătăţite din mo- 
tivele greutăților technice. Este cazul însă cu totul altul la parcelele, 
cari sunt situate aproape de centrul unei gospodării. Aici ele stau sub 
ochii proprietarului, astfel controlarea şi îmbunătăţirea lor, nu se iz- 
beşte de greotăţile transportului. 

1oate acestea inconveniente aci rezumate, nu vor putea fi asanate, 
decât numai prin operaţiunile de comasare. Experienţa de până acum 
arată, că orice altă îacercare orice alte paliative, toate au rămas fără 
rezultat. Singure operațiunile de comasare sunt potrivite a asigura pro- 
prietăților rurale o grupare potrivită pe terev, ridicând astfel capaci- 
tatea lor de producție; facilitâud o ex dloatare mai naţională a pă- 
mântului; reducâud la minim întinderea terenelor sortite a rămânea 
imobilizate, ca drumuri, şanţuri, etc., însfârșit ridicând totodată şi prețul 
de circulație a pământului. Utilitatea operațiunilor de comasare fiind 
indi scutabilă rămână să precizem ce sunt ele în realite și care este 
„procedura lor? 

Operațiunile de comasare în fond, sunt lucrări de concentrare şi 
regulare a proprietăţilor rurale, toate în vederea unei aşezări potrivite 
pe teren. Se adaug toate parcelele din hotarul unei comune ale fiecărui 

proprietar, apoi adaus socotite să repartizează. Evident aceasta adau- 
gere şi repartizare, să face după anumite reguli şi după un program 
precis. 

Operațiunile de comasare schimbă cu totul aspectul hotarului 
unei comune. Proprietăţile rurale primesc o altă aşezare pe teren, ca 
înainte. Dispar parcelele de odinioară şi îa locul lor rămân altele. Se 
asigură o nouă aşezare pe teren a proprietăţilor, cu alte linii demar- 
Cațonale, cu drumuri mai sistematic concepute, că pășunat comunal 
mai bine plasat etc. Totul arată un plan bine conceput, un sistem cu 
mult mai practic, decât cela care înainte. Se ţine seama de condiţiile 
locale, de situația geografică a parcelelor, de calitate solului etc. In 
locul proprietăților pulverizate, se constituiesc altele mai raţional gru- 
pate, cu parcele mai mari şi potrivit aşezate pe teren. 

Normele prin cari se fac operațiunile de concentrare și repartizare 
a pământului, toate laolaltă constituesc procedura de comăsare. Este 
lucru cert, că această procedură variază în fiecare țară. Variază după 
felui organizmului agrar al ţărei şi mai ales după f-lul sistemului ei 
de evidenţă a pământului. A'tă va fi procedura de comăsare acolo unde 
fiecare petec de pământ este fixat prin cadastru şi evidenţiat prin foaia 
funduară şi iarăşi altă va fi acolo, unde pământul nu este deioc fixat, 
iar evidența lui este făcută prin registre primitive, 

O procedură de comăsare uniformă pentru toate țările, deci nu 
se poate concepe. Sunt însă unele principii generale, fără cari iarăşi 
nu se poate concepe o procedură de comăsare în nici-o ţară. Și aceste 
principii stau la fundamentul tuturor operaţivnilor de concentrare şi 
repartizare a pământului. Aci le vom rezuma : 

1. Dreptatea. Comasarea nu poate fi element de acaparare şi de 
utilitate pubiică. Fiecare proprietate rurală după comăsare trebuie să 
reprezinte echivalentul celei înainte de comasare, In aceste cadre în- 
tinderea evident ajnga pe al toilea plan. In cursul operaţiunilor se 
face clasificarea hotarului comusei şi în conformitate cu această cla- 
sificare şi evaluare se face şi repartizarea întinderei. Pământul de 
calitate mai bună va fi cotat în detrimentul întinderei, pămâatul de 
calitate inferioară va îi cotat la întindere. Astfel comăsarea nu va putea 
fi isvor de îmbogățire, ci pur şi simplu numai o operă de asanare 
economică. Prin ea deci fiecare proprietar rural trebuie să beneficieze, 
regulându-i-se deoparte proprietatea, iar de altă parte grupându-i-se 
pământurile în mod rațional pe tnren. 

2. Legalitatea. Obiectul comăsărei fiind dreptul de proprietate, 
este uşor de înţeles, că organele judecătoreşti sunt chemate a judeca 
asupra singuraticelor acte din operaţiunile de comăsare. Deci justiția 
în baza unei legi în vigoare va îndeplini funcția de a concentra şi 
repartiza proprietăţile rurale. De aici urmaază, că procedura de comă- 
sare trebuie să facă parte integrantă procedurei civile în fiecare ţară. 
Aceasta constituie apoi garanția cea mai potrivită, că prin comăsare 
nimeni nu va îi lezat în drepturile sale, având toată posibilitatea de 
a reclama la organele superioarea asupra hotărîrilor pe cari le crede 
abuzive şi ilegale. 

3. Facultativitatea şi obligativitatea. Sunt două concepții cu totul 
opuse şi se referă la inițiativa operațiunilor de comasare. Anume se 
fac ele la iniţiativă particulară ori din oficiu. Situaţia agrară şi mai 
ales necesitatea de a reface proprietățile, va determina admiterea unei 
sau alteia din aceste două concepții. 

Facultativitatea înseamnă, că comasarea se va face numai în cazul, 
când proprietarii interesați în întregimea lor, sau în marea lor majo- 
ritate vor cere înfăptuirea ei. In cazul facultativității proprietarii singuri 
vor fi chemaţi a judeca, ducă operaţianile de comasare vor fi ne- 
cesare, sau ba. Evident acest principiu luat de bază pentru comasare, 
înseamnă a fi îatr'o țară, unde situația agrară este așa de ordonată, 
încât populaţia ei rurală să fie capabilă a judeca, dacă progresul agricol 
mai reclamă încă şi o altă repartizare a pământului sau nu? 

Obligativitatea înseamnă că comasarea se face din oficiu fără a 
mai întreba pe singuraticii proprietari rarali din comună, dacă comă- 
sarea este necesară ori ba. Evident acest principiu va fi admis, ca 
baă la procedura de comăsare în acele țări, unde organizarea proprie- 
tăţilor este încă ceva necunoscut, unde situația agrară este aşa de 
rudimentară, încât interese superioare determină Statul, să impună 
unele corective asupra proprietăţilor în vederea asigurărei, progresului 
agricol. In aceste țări interese de stat reclamă, organizarea sistematică 
d proprietăţilor prin o grupare potrivită de teren a singuraticelor pro- 
prietăți. In acest caz operaţiunile de comăsare trec totodată şi de o 
regulare generală a proprietăţilor. 

8. Bugetul. — Operațiunile de comasare se fac cu cheltuieli și 
se impune întrebarea, aceste cheltuieli cine le va suporta? Proprietarii 
sau statul? Trece de o regulă generală, că în cazurile obligativităției 
comasărilor, cheltuielile sunt acoperite de stat, iar în cazurile faculta- 
tivităţei comăsărilor, cheltuielile sunt plătite de proprietarii rurali din 
hotarul comunei, unde se face comăsarea. 

la principiu armerge această ideologie, în realitate însă situația 
este cu totul alta. Operațiunile de comasare trebuie socotite, de lucrări 
menită să avantajeze proprietarii rurali, deci ar fi logic că cheltuelile 
acestor lucrări, să fie plătite singur de proprietarii pământului. 

Normele şi principiile, aci schițate, se pot observa în toate pro- 
cedurile de comasare a țărilor, unde organizarea proprietăților a făcut 
obiect unei legiferări. In Austria, Germania, Suedia, Eiveţia, Italia, Rusia, 
Bulgaria, Japonia, există procedură de comăsare legiferată, ţinându- -Se 
seamă tocmai de principiile pe cari le-au indicat aci. 


ION IACOB: 

Chestiunea stabilizărei 


România Mare nu are o instituţiune de emisiune, cum avea Ro- 
mânia Mică dinainte de război. Banca Naţională renunțând prin con- 
venţia care a încheiat-o cu statul la funcțiunile ei normale de a cum- 
păra şi-a vinde aur la preţ fix contra bancnote, şi de a reglementa 
piaţa capitalurilor prin politica scontului, fiind aşa dar fără instituţiane 
de emisiune şi soarta circulațiunei monetare e lăsată la voia întâmp- 
lărei. Legea cererei şi ofertei neputând determina îluctuaţiuni în- can- ` 
titatea de monetă de pe piaţa română, aceasta din urmă (cantitatea de 
monetă) fiind rigidă prin fixare unei limite (plafon) circulațiunei, de- 
termină fluctuaţiuni în valoarea unităţei monetare. Dela 1 Ianuarie până 
la sfârşitul lui Octombrie leul a avut oscilațiuni de o foarte mare 
amplitudine. Pornind dela una mie de lei lira sterlină, leul merge de- 
preciindu-se ajungând la una mie patru sute lei lira cam pe la finele 
lunei Aprilie, când începe să crească reducând valoarea cursului lirei 
la circa nouă sute lei pe la finele Octombrie. 

Oscilaţiunile acestea de circa 40%, au repercusiuni asupra pre- 
tului mărfurilor. Dacă valoarea lirei sterline s'ar fi menţinut la cursuţ' 
din Aprilie, adică la una mie patru sute lei, grânele noastre sar fi 
vândut cam între 110 şi 120 mii lei vagonul, pe când ele nu se pot 
vinde în Septembrie şi Octombrie de cât cu 70—80 mi lei vagonul, 

Scăderea leului în primele patru lunii ale anului provine din 
cauza balanţe comerciale defavorabile, importul depăşind exportul 
nostru cu circa trei miliarde lei. Dela lunie exportul nostru mărindu-se 
iar importul scăzând, leul începe să se urce făcând ca lira sterlină să 
scadă sub cursul de Ianuarie de una mie lei, apropindu-se chiar de 
cursul de 900 lei. 

Inainte de război în România Mică, şi în general în țările cu 
circulațiune de aur şi cu bănci de emisiune care funcționează în mod 

normal, fluctuaţiunile acestea ale balanței comerciale sunt amortizate 
prin eșiri şi întrări de aur, eșiri şi întrâri controlate şi reglementate 
de institutul de emisiune, astfel încât valoarea unităței monetare să: 
rămână constantă. in Româuia Mare unde institutul de emisiune nu mai 
există de fapt, şi unde circulaţiunea aurului este interzisă, toate varia- 
țiunile balanței conturilor nu pot fi amortizate de cât prin variațiuni în 
valoarea unităței monetare, variaţiuni care la rândul loc provoacă: 
schimbări continue în prețul mărfurilor şi a bunurilor comerciale, 

Variaţiunile de preț a mărfurilor nu pot de cât produce pertur- 
baţiuni în viaţa economică a ţărei,- lucru care este evident, ne având 
nevoie de nici o demonstrațiune, In general publicul reacționează în 
contra acestor variaţiuni dezechilibrându'și în continuu bugetul şi felut 
de a lucra. Când preţurile tind să crească din cauza scăderei leului, 
îşi reduce consumațiunea în mod forțat de oare-ce veniturile lui nu 
urmează în mod paralel variaţiunile leului. Când preţurile scad, pro- 
ducătorul, vânzătorul (şi cine nu e vânzător de un bun material sau 
de un serviciu) se abţin de-a vinde oprind oare-cum prin această 
abţinere scăderea preţurilor. 

In adevăr, anul acesta deşi recolta de cereale a fost mai abun- 
dentă ca anul trecut, din cauza scăderei preţurilor, rezultat al urcărei: 
leului, vânzările de cereale sunt foarte reduse, agricultorii abținându-se 
de a vinde la cursurile actuale. Prin această abţinere se reduce exportul 
sau se amână până când importul vine de crează un curent contrariu 
în stabilirea preţurilor. Prin urmare variaţiunea prețurilor provocată 
de variațiunea balanței comerciale frânează când importul când ex- 
portul, tinzând să le aducă la poziţiunea de echilibru. Rezultatul e că 
în loc ca excedentul exportului să se transforme în aur și în abun- 
denţă monetară, el e obligat să se transforme în mărfuri care însă cu 
cât vor fi mai abundente cu atât vor cere un numerar mai abundent: 
şi credite mai mari pentru a fi puse în circulaţiune. 

Abundenţa de mărfuri şi lipsa de aur şi de monetă, adică de 
capital mobil, au ca rezultat urcarea dobânzilor, lucru carel putem. 
constăta azi, când după un an agricol relativ bun, cu o producţie de 
petrol mai mare ca în anii cei mai abundențţi, cu material lemnos. 
fasonat pentru consumaţie în cantități mai mari ca în anii precedenţi, 
şi cu mărfuri de tot soiul în aceiaşi abundență, ca înainte de război, 
se plătesc în mod normal 30—40%, dobânzi. 

Azi în România nu e lipsă de producție, nu e lipsă de mărfuri, 
ci e lipsă de capital circulant, adică de monetă. Dacă o parte din 
stocul nostru de mărfuri Pam transforma în aur, şi dacă acest aur s'ar 
duce la Banca Naţională de unde ar eşi bilete de bancă, piaţa sar 
destinde imediat, circulațiunea ar redeveni normală şi dobânzile ar. 
scădea la nivelul dinainte de război. 

Aceasta însă nu se poate întâmpla cât timp va exista convenţia 
ce Banca Naţională a încheiat-o cu statul şi prin care se obligă ca: 
cel puțin 15 ani ea să renunţe de a mai fi bancă de emisiune, adică 
se obligă a nu menține nici un fel de valoare stabilă biletului ei de 

bancă, se obligă a nu reglementa piaţa aurului prin cumpărări şi vân- 
zări de aur la preț fix, acest metal neavând liberă circulaţie în țara 
românească, şi se obligă a nu interveni pe piaţa capitalurilor regle- 
mentând dobânda prin variațiunea scontului. 

Cât timp nu se va schimba convenţia cu Banca Naţională vom: 
trăi în criză continuă cu dobânzi cămătăreşti, oricât de bune recolte: 
vom avea şi oricât petrol vom produce. 

. 1, D. PROTOPOPESCU 

Relaţii româno-maghiare 


Intrun studiu plin de spirit al dlui Nicolae lorga, întitulat „Ro- 
mânii şi ungurii“, apărut în 1922, —ar trebui ca statul să-l tipărească 
pe proprie cheltuială în mii de exemplare, — ni se arată că relaţiile 
noastre cu ungurii sunt relaţii cu poporul unguresc — şi aceasta 
îuseamnă una — şi sunt relaţii cu regalitatea ungurească — şi aceasta 
înseamnă două; sunt apoi relaţii cu feudalitatea ungurească, — ceiace 
înseamnă trei; şi în sfârşit relaţii cu clasa dominantă politică ungu- 
rească din epoca mai nouă, — şi aceasta înseamnă patru. 

D. profesor N. Jorga are perfectă dreptate când spune că fiecare 
din aceste bucăţi ale subiectuiui, odată deosebite, trebuesc înfăţişate 
separat, iar din alăturarea celor patru cercetări deosebite se poate 
lămuri întregimea subiectului aşa cum există această întregime în ea 
însăşi şi nu în cine ştie ce închipuiri din mintea noastră. Aşa a fost 
în trecut şi aşa este şi astăzi, când se găsesc atâţia cari nu ştiu să 
facă nicio deosebire între relaţiile noastre politice, culturale, economice 
şi sociale cu ungurii şi nu înţeleg că dacă unele dintre aceste relaţii 
- devin mulţumitoare, celelalte se pot menţine neschimbat proaste, — 
şi viceversa. 

Conştienţi de aceste diferite aspecte ale probiemei, ne vom măr- 
gini totuşi numai la generalități cu privire la schimbările mai impor- 
tante din ultimul timp în raporturile româno-maghiare. 

Având ca scop principal consolidarea internă, statul român voește, 
fireşte, să aibă pace și relaţii normale cu vecinii. De aceia, ne-am 
bucurat și ne bucurăm de orice încercare serioasă de apropiere ro- 
mâno-maghiară. Dincolo de fățărnicia diplomaţiei, aceste relaţii au 
Tămas însă destul de încordate și nici nu se poate altfel, de vreme 
ce Ungaria oficială, participă şi încurajează în mod fâţiş întreaga cam- 
panie de eră şi pregătire războinică îndreptată contra țării noastre 

La aceasta a mai contribuit puternicul curent iredentist de peste hos 
tarul nostru apusean, ca o evidentă dovadă, că ma sosit încă ora de 
sinceră înfrățire, fără reticențe și fără gânduri ascunse, între România 
și Ungaria. l 

Situaţia s'a agravat prin intervenția inoportună şi păgubitoare a 
unor oaspeti nerhemaţi. Expioatând atmosfera de incordare şi nesigu- 
ranță între cele două ţări, sau ivit, atât în Ungaria, cât şi în Ardeal, 
o seamă de speculanţi ai înfrăţirei româno-maghiare, oameni fără neam, 
fără credință şi fără ţară, dar sprijiniți din răsputeri de toate guvernele. 
Nerușinarea comercializată a acestor propagandişti profitori, a desgustat 
în cea mai mare măsură numeroşi reprezentanţi ai raționalismului româ- 
nesc şi unguresc. Aceştia evită sgomotul bâiciului înfrăţirei româno- 
maghiare, populat de negustori şi stau în expectativă. 


* 
* % 


Un fapt menit să aibă repercusiuni asupra relaţiilor româno- 
maghiare a fost, între altele, înțelegerea electorală a guvernului Averescu 
cu minoritatea maghiară. Această înțelegere electorală cu ungurii din 


Ardeal — comentată cu reacredinţă şi venin tocmai de aceia cari își. 
făsuseră o profesie din a lingușşi pe minoritari şi a le promite marea - 
cu sarea, — poate fi susținută şi criticată din nenumărate puncte de 


vedere; dar nu poate nimeni contesta faptul, că mâna întinsă a gene- 

ralului Averescu tuturor cetățenilor acestei țări, — fără deosebire de 

naţionalitate şi religie, — a fost un strălucit argument în faţa întregei 

lumi. cât de mincinoase sunt poveştile despre intoleranța românească 

răspândite de propagandiștii din Ardeal şi Ungaria, ai iredentismului,. 
unguresc. 

Ceeace-i de regretat, este că reprezentanții autorizaţi ai minori-. 
tății maghiare, wau prea înţeles importanța istorică şi mau ştiut să 
aprecieze gestul d-lui general Averescu şi, prin diferite atitudini neso- 
cotite, — ca de pildă candidarea d-lui Szele Béla — au pus de-a. 
Curmezişul, numeroase piedeci în calea apropierii româno-maghiare, 

Una dintre aceste manifestaţiuni. regretabile sa produs chiar în 
zilele din urmă, din partea d-lui Elemér lakabiiy, vicepreşedinte a! 
partidului maghiar şi director al cunoscutei reviste „Glasul minorită- 
ților“. In legătură cu unele consideraţiuni de ordin general cu privire 
la recentul congres maghiar dela Gheorgheni, d. dr. Elemér lakabify- 
reproduce cu elogii în revista sa cuvintele unui preot ungur din Cio- 
mafaia, care, într'o cuvântare ocazională, a spus următoarele contelui 
Gheorghe Bethlen, preşedintele partidului maghiar ales cu prilejul 
acestui congres : 

„Și tu ai fost mare boier, dispunând de domenii și de mulţime 
de servitor! ; sătul de toate bunătăţile. Acum legea agrară a luat de. 
pe umerii tăi marile griji gospodărești. Vino deci încoace, şezi în 
scaunul de președinte, căci aceasta acum nu mai înseamnă podoabă, 
ci datorie gravă. Apoi pleacă, poate şi de două ori la săptămână, 
spre calvarul drumurilor la Bucureşti şi vorbeşte, pertractează cu: 

„domnii cu cari atât de greu ne vine nouă a şedea la o masă, pentrucă 
nu le înțelegem vorba şi nu le cunoaştem măruntaile. Inarmează-te 
cu marea ta cultură, cu înțelepciunea de politician rămasă ţie ca o 
tradiție familiară, cu ştiinţa adunată cu atâta sârguință, cu obligati- 
“vitatea de nobil, moştenită cu naşterea ta, Arată că eşti domo, pen-' 
trucă aşa te-ai născut, Eşti domn și atunci, dacă suferi umilire, ești 
domn şi atunci, dacă te înjură, dacă te defaimă şi rămâi domn şi 
“prin aceea, că nu minţi, pentrucă aceea nu e lucru domnesc“. 

Ce însemnează aceste cuvinte — întrebăm noi — dacă nu ex- 
primarea unei imense scârbe față de noul stat român şi față de con- 
ducătorii lui cu care „ungurilor le cade atât de greu a şedea la o 
masă“. Deoarece însă — pare a spune d. lakabiiy — îa Țara româ- 
nească situaţia minoritarilor depinde totuşi și exclusiv, numai de ro- 
mâni, — frâiască fățărnicia care ştie să ascundă tainele safletului şi 
adevăratele sentimente, care îndeamnă la „pertractări“ când pasiunea 
te mână să ’nfingi cuțitul, și cu față zimbitoare ce ascunde perfect 
clocotul de ură din suflet... Este, aceasta, o mentalitate ieznitică, din 
cele mai ticăloase, care repugnă cu drent cuvânt oricărui om cu bun 
“simţ, cu esceoția nobilului domn Elemér lakabffy. 

O altă jignire este aceea care ni sa adus cu prilejul vizitei d-lui 
"Eric Colban. Unele ziare maghiare nu s'au sfiit să scrie că d. Colban 
m'a putut vorbi cu minoritarii, decât sub supravegherea reprezentanților 
intereselor româneşti, cari ar fi înconjurat pe secretarul Ligii Națiuni- 
lor cu toate minciunile potemkiniene; — şi că d. Colban va şti, desigur, 
să demaşte tendinţele de nedemnă inducere în eroare... 


* 
= %* 


Singura solie de pace și de sinceră înfrățire din ultimul timp, 
este — după părerea noastră — un articol apărut în „Pesti Napló“ 
din Budapesta al unui mare — poate cel mai mare în vieață — scrii- 
tor maghiar. romancierul și pamfletistul ideii naționale maghiare, 
Szabó Dezső, un ungur neaoş cu inima deschisă. 

Ce are a face dacă scrierile acestui Szabó Dezső, robust repre- 
zentant al naționalismului maghiar, suut oprite pe întreg teritoriul 
României Mari ! El rămâne pentru noi unul dintre puținii a căror ură, 
sau iubire înseamă mult. ințelegem pe Szabó Dezső când ne urăşte 
şi ştim şi aceia, că prietenia lui trage mai mult în cumpănă, decât 
toate balivernele drăgostoase ale tuturor negustorilor internaţionali ai 
prieteniei româno-maghiare ! 

Ce spune scriitorul Szabó? Că, singura soluţie pentru ambele 
țări este ideia istorică a colaborării româno-maghiare. Maghiarii şi 
românii — spune d-sa — au aceleaşi temeri în fața primejdiilor slave 
şi germane şi problemele lor interne sunt aproape comune. Cât sunt 
de tinere, şi pline de sevă aceste două popoare... Abia de-acum vor 
arăta lumei îamărmurite comorile lor sufleteşti, ale acelor suflete, care 
“cuprind atâta bunătate, şi atâta bogăţie de suferinţă, isvorâtă din 
nedreptăţile unui trecut maşter... 

Nu este oare o nebunie — exclamă Szat6 Dezső — ca aceste» 
două naţiuni să se slăbească reciproc şi să se măcelărească între: 
ele? Nu sunt ele în stare să afle o modalitate care să le asigure 
pace, desvoltare liberă şi forțe unite? 

Frumoasă dorinţă, veche dorinţă este cea a d-lui Szabó Dezső; 
A frământat şi creerii lui Eötvös Deák, Kossuth... Ady şi tot nereali- 
zată a rămas. 

Cine's vinovații ? 

Să ne răspundă actualii conducători ai Ungariei cari, cu vorbe: 
dulci pe buze, pregătesc neobosiţi noui vărsări de sânge, presa ma- 
ghiară atât de nemângăiată și furioasă, în acelaș timp, că d. Colban 
în loc să constate „barbariile româneşti“ a anchetat la fața locului 
demascând pe escrocii plângerilor bazate pe date falşe înaintate Ligii 
Naţiunilor, şi... d. Elemér Jakabiiy care e mândru de scârba ce-o simte: 
în suflet când se aşează cu noi la o masă... 


CORNELIU 1. CODARCEA. 

Săptămâna Literară 





Cultură pentru popor 


„Falanga“ şi tradiționalismul — Pentru Unirea intectuală 
| română | 


„Astra“ a început o adevărată ofensivă culturală în Basarabia. 
“Se organizează despărțimite locale, se dau festivități cu caracter ins- 
“tructiv, se ţin conferințe educative, se întemeiază biblioteci și se scot 
publicațiuni pentru popor. 

Acțiunea susținută cu stăruință şi pricepere se pare căa prins 
şi acest lucru nu puate fi decât înbucurător, cu atât mai mult cu cât 
ea vine după atâtea acţiuni de acelaş solu, cari, deşi tot aşa de bine 
“intenționate, au dat greș. A încercat colo să spargă pojghița de in- 
diferență și ignoranță atât societatea „Caselor Naționale“, cât şi 
„Fundaţia Principele Carol“. A mai fost pe acolo cu serbări, coruri şi 
conferinţe „Ateneul popular“ din laşi, lăsând bune impresii. Dar o 
acţiune întreagă, concepută după un plan sistematic de realizări nu s'a 
- putut înfiripa în provincia moldovenească de peste Prut, 

Nu ne pripim nici întru a ne bucura şi nici întru a ne umple 
de orgoiiu pentru o reuşită, care îi revine Ardealului. Ceea ce face 
„Astra“ în Basarabia este un început, poate puțin cam sgomotos, şi 
se cuvine să aşteptăm roadele ce vor naşte dincolo de entuziasmul 
începutului. N'avem îosă niciun motiv să ne îndoim că munca aceasta 
este tocmai cea ce trebuia acolo. “Astra* era cea mai indicată dintre 
“toate societățile culturale româneşti să o facă. Având o tradiţie de 65 

de ani de ani de activitate culturală populară în Ardeal, ea e în de= 
plina stăpânire a succesului. Faptul că celelalte asociațiuni culturale 
din vechiul regat mau isbutit în Basarabia nu este o indicaţiuni decât . 
numai dintrun anumit punct de vedere. 

Vechiului regat i-a lipsit o societate de cultură pentru mase, 
Casele Naţionale şi Fundaţia Principelui Carol sint creaţiuni noui; 
zămislite din concepția popularizării valorilor culturale, iar acţiunea lor 
se mărginește a călca pe urmele şcolii. Liga Culturală şi-a creat țeluri 
întrun alt teren. Acţiunea ei rămâne o strălucită strădanie de reedu- 
care a conştiinţei naționale, de pregătire sufletească pentru vremile 
mari şi grele ce aveau să vină. Pentru cultura poporului ne mărgineam 
la ceea ce putea să dea şcoala și legea învățământului primar obli- 
gator, iar şcoala primară a vechiului regat abia de la Hareta devenit 
o realitate utilă. 

Ori în Basarabia totul trebuia luat de la început, de la a. b. c-ul 
latin, alăturea cu școala românească, abia acum în creaţie. „Astra“ 
mai făcuse acest lucru aici în Ardeal, unde stăpânirea maghiară căuta 
pe toate căile să ne abată de la isvoarele culturei româneşti. Ea a 
colaborat zeci de ani cu învățătorul român veşnic hărțuit de amestecul 
revizorilor şi inspectorilor unguri, dându-i tărie să reziste încercărilor 
şi ajutându-l efectiv acolo unde puterile lui nu puteau răzbi prigoana 
asupritorilor. 

Astfel „Astra“ s'a coborit și a trăit în mijlocul nevoilor culturale 
ale poporului, i le cunoaşte şi ştie să i le remedieze. De aceea nu e 
de mirare că, abia descălicată dincolo de Prut, poporul. care este 
acelaş acolo ca şi aici, nu se dă îndărăt de la îndemnul bun ce-i 
vine. Alăturea de şcoala primară românească din Basarabia, care acum 
se înfiripează potrivit tuturor nevoilor, şi nu pe urma ei, „Astra“ va 
da un ajutor imens la săltarea nivelului cultural al maselor populare 
din această provincie. | | 

Fireşte că nu toate se vor face dintro dată. Cu unele înbunătăţiri 
în publicațiunile pentru popor ale „Astrei“, înbunătățiri cari se cer 
aici de câţiva ani de zile în adunările:ei generale, cu o atentă supra- 
veghere asupra funcționării bibliotecilor întemeiate și cu împlinirea 
unor lipsuri în publicaţiunile speciale ce au luat fiinţă odată cu acţiunea 
începută, în câţiva ani de zile vor surâde dincolo de Prut zorile unei 
trainice conştiinţe culturale româneşti. Spre exemplu, pe lângă tiparul 
care se cere mai îngrijit al foii populare „Graiul Nostru“, scoasă cu 
menirea de a susține acțiunea în Basarabia a „Astrei“, ar mai trebui 
` acolo o rubrică permanentă, în care să se explice pe înțelesul popo- 
rului trecutul neamului românesc. Vlăhuţă a făcut-o cândva şi sar 
putea reproduce număr de număr cu mare folos. De asemenea, în alte 
rubrici permanente, ar fi bine să se descrie țara românească aşa cum: 
este astăzi, cu vederi bine scoase în clişeu şi cu lămuriri nu numai 
asupra pitorescului localităților ci şi asupra rânduelilor economice şi 
sociale; în cuvinte simple şi sincere de credință, Duminecă de Da- 
minecă, trebuie să se dea ţăranului lectura asupra faptelor creştine 
cari s'au prăzmuit peste săptămână; iar în altă parte, să se explice. 

legile ţării şi rostul organizației noastre administrative, cu care țăranul 
-vine mai des în contact, 

Dar dacă această acţiune specială este imperios necesară în 
Basarabia, nu e mai puţin adevărat că o acţiune unitară pentru cul- 
tura maselor populare a ţării e aproape tot aşa de trebuitoare. O ge- 
nerație întreagă a poporului român stă despărțită prin mentalități deo- 
“sebite născute din sisteme culturale deosebite, Pentru nivelarea acestor 
deosebiri se cere mai numai o muncă pricepută şi sistematică, ci şi o 
:grabnică acţiune, căci vremea trece, deosebirile dăinuiesc şi lasă urme 
adânci, Intre generaţia care se va ridica unitar formată la şcoala ro- 
mânească aşa cum o avem şi generaţiile moştenite cu diferențe în 
“sistemul de educaţie al fiecarii noui provincii, fără o nivelare din timp, 
-se va crea o prăpastie cu grave urmări de tragedie naţională. 

Şi deaici- începe rolul unei colaborări strânse între marile aso- 
.ciaţiuni culturale ale ţării. | 


+ 
% * 


O revistă nouă nu e un lucru deosebit; dar o revistă nouă, şi 
încă așa cum se întitulează a fi „Falanga“ „organ de luptă al gene- 
râției noi“ este, în adevăr ceva rar. Minunea aceasta îşi are și ea 
explicaţia ei. „Falanga“ nu e tocmai-tocmai nouă. Ea a mai apărut 
„Cândva, acum vre-o 16 ani, tot tradiționalistă şi. clasicistă, 

Revista reprezintă şcoala critică a dlui Mihail - Dragomirescu gi 
ia dela început poziție contra celorlalte şcoli critice — în deosebi 
contra dlui Eugen Lovinescu. Mai mult încă, ştiind că nu va fi me- 
najată îşi previne „vrăjmaşii“ poate cam prea tineresc, ceeu ce este 
o slăbiciune, şi cu unele confuzii de stil, ceea ce este o altă slă- 
“biciune; „Sunt demagogi — şi demagogii sunt vrăjmaşii adevărului — 
şi deci al nostru“. Cum vine asta? l 

Deşi vu îmbrățişăm gasconismul critic al dlui Mihail Dragomi- 
«escu şi deşi nu credem că poate fi clasicismul o concepţie literarară, 
revista ne este simpatică pentru atitudinea curajoasă pe care o ia 
“împotriva curentelor bolnăvicioase din literatura noastră de astăzi, 
Tradiţionalişti și noi, şi încă tradiționalişti în sens evolutiv, cu respectul 
pentru tezaurul literar al trecutului, care trebuie continuat şi îmbo- 
„găţit cu ceea ce ne oferă bun actualitatea, nu avem nicio stimă pentru 
boscăriile literare de import ale unor pretinşi novatori din zilele noas- 
tre şi nė bucură că alăturea de noi găsim încă un tovarăș. Și tocmai 
pentru aceasta lam vrea mai puțin valnerabil, 


* 
$ % 


-~ „ldeea Europeană“ publică chemarea pentru constituirea „Uniunei 
intelectuale române“ în fruntea căreia, alăturea de M. S. Regina 
„Maria se găsesc proeminente personalităţi intelectuale. E un vis vechiu 
al excelentei reviste bucureştene, acesta care se realizează astăzi aşa 
de strălucit. Cândva ni-am mai ocupat aici de ideea Uniunei inte- 


-iectuale şi, dacă aveam atunci vre-o rezervă de făcut, ea nu se raporta 

ia cuprinsul ideii, susținută constant de „ideea Europeană“, ci la rea- 
litatea lucrurilor dele noi. Scopul Uniunii este să organizeze pe frun- 
taşii intelectuali, în vederea de a stabili relațiuni între intelectualii 
români și străini, precum şi între intelectualii din ţară, ne spun sta- 
tutele publicate în acelaș loc. E ceea ce doriam noi atunci, o mai 
strânsă, mai rodnică colaborarea între intelectualii noștri, pentruca 
pornind mai departe spre a închiega raporturi peste graniță, să dăm 
întreaga expresie a forţei noastre intelectuale. 

In acelaş număr, cu un fragment dintro conferință a poetului 
francez Paul Valery, se explică amplu şi sugestiv ce trebuie să se în- 
eleagă prin Homo Europaeus. 

D. I. CUCU 

INSEMNĂRI 


D. lorga despre partidul național 
țărănesc. După o tăcere destul de 
lungă, d. Nicolae Iorga îşi spune din 
nou părerea, fățiş şi fără reticeaţe, 
despre așa zisul partid național fără- 
nesc, 

Mai întâi de toate, d-sa subliniază 
că țărăniștii, — în tabăra cărora a 
trecut d. Iuliu Maniu, — cu sau fără 
voe, trebuie să recurgă la mijloace 
demagogice, pentru ca să existe. Dacă 
le-ar suprima, — se întreabă cu drept 
cuvânt d. Nicolae lorga, — ce ar 
pune în loc? Vârsta unora? Experi- 
ențţa acestora? Marea reputaţie câşti- 
gată în alte domenii? Un covârșitor 
talent? Sau, servicii neuitate -- vezi 
cazul Stere -- aduse ideii naţionale?.. 


Şi d. Iorga încheie cu constatarea 
definitivă și lapidară, că partidul fu- 
zionat în fruntea căruia se află „un 
şei lipsit de inteligenţă“, — „nu repre- 
zintă ce spune, ci, vail, ceia ce este, 
adecă o organizaţie osândită la de- 


magogie, priu lipsa de însuşiri şi ca- 
lităţi a şefilor ei“. 

Este, exact, ceiace noi spunem de 
atâţia ani de zile. Târziu, dar, în 
sfârşit totuşi, d. Nicolae lorga . recu- 
noaşte că am avut dreptate... 


Limba română în bisericile din 
Ardeal. Cu toate că limba română a 
fost întrodusă în Ardeal ca limbă li- 
turgică încă în jumătatea a doua a 
secolului al 17-lea, vreme de aproape 
un secol s'a menţinut şi cea slavonă, 
în unele locuri paralel cu cea română, 
iar în altele ca limbă liturgică exclu- 
sivă. Mărturie despre aceasta avem o 
notă marginală scrisă to cartea de 
„Cuvâatări“ a canonicului Dimitrie 
Vaida, o carte, astăzi foarte rară, ti- 
părită în anul 1813 la Blaj. Reprodu- 
cem şi noi această înteresantă notiță, 
care aruncă o lumină vie asupra stă- 
rilor culturale din acele timpuri: 

„Limba rusească, ori, cum i-se mai 

zice, slavonă, care numai puţini dintre 
preoți, și mai ales aceia, cari au fost 
ruşi de neam, O ştiau, iară norodul 
tocmai nu, şi în care toată slujba dum- 
nezeiasă se făcea la români, numai 
după-ce sa întemeiat tipografia din 
Blaj prin vlădicul Petru Aron s'a scos 
cu totul din biserică. Dacă totuşi a- 
ceia, cari învățase a citi cam râu sâr- 
beşte fară a înţelege, deseori poate, 
ca să se arete învăţaţi, cântau sâr- 
beşte, şi rău, şi pentru aceea nu fără 
vătămarea și sminteala celor cari ştiau 
ruseşte. Care pricină episcopul Nova- 
covici Budeanul, care a fost întâiul 
episcop neunit după desghinare, viind 
aici și auzind cum cântă de rău şi doară 
impotriva credinței, cu asprime opria 
să nu cânte în biserică sârbeşte, zi- 
când, după chipul cum vorbesc sârbii 
româneşte : „nu-mi cânta, că tu mi-i 
cânta, eu oi crepa.“ Cânta adică rău, 
fără înţelegere, sau doară, în înţeles 
potrivnic ;.precum şi acum fac unii a 
se arăta că sunt învăţaţi, cântă gre~ 
ceşte. Şi fiindcă nu înţeleg limba, 
cânta tocmai impotriva credinţei, zi- 
când aghios atheos, în loc de aghios 
O teos, şi cuvântul acesta înseamnă 
pe cel ce nu crede că este Dumnezeu. 
ŞI în loc de ischiros zic „sisiros“. 
Cum vedem, împrejurările de-atunci 
erau asămănătoare celor de azi, când 
iarăşi, un însemnat număr de oameni, 
voind să-şi arete şi cu treabă şi fără 
treabă știința limbilor, o întorc pe 
franțuzeşte. Nil novo sub sole! 


Epilogul procesului faişificatorilor 
unguri. Ziarele ungureşti reproduc un 
recent articol al publicistului ungur 
Eugen Rakosi, în care cunoscutul şo- 
vinist pretinde ca falşificatorii de franci 

să fie lăsaţi în libertate. 


„Am făcut pe plac opiniei publice 


mondiale — scrie bătrânul Rakosi — 
şi am judecat şi condamnat pe falși- 
ficatorii de franci, dând justiţiei ceia 


ce este a justiţiei. Acum însă avem 
datoria să facem dreptate şi națiunei 
maghiare şi să-i dăm şi ei ceiace i se 
cuvine. Demnitatea noastră naţională 
cere ca cei condamnaţi să fie, după toate 
acestea, iertaţi şi lăsaţi în libertate... 
lată ce cerem, fățiş şi cu glas tare, 
fără să ne pese de părerea dușmanilor 
naţiuaei maghiare !“. 

Rândurile aşternute pe hârtia răb- . 
dătoare aie publicistului Râkosi sunt 
încă o dovadă că naționalismul ma- 
ghiar contimporau şi-a pierdut busola 
şi nu cunoaşte nicio lege, nicio normă 
morală. in timpul procesului falsifica- 
torilor de franci francezi, întreaga o- 
pinie publică a Ungariei a fost de 
partea celor cari au comis crime din 
„patriotism“ şi autoritățile şi guvernul 
maghiar sau dovedit de mentalitatea 
unor adevărați „moral insanity.“ Ace- 
iaşi complectă insensibilitate faţă de 
crimă reiese din articolul lui Râkosi, 
care are lipsa de bun simţ de-a infă- 
țişa punerea în libertate a falsificato- 
rilor de franci ca o dorință unanimă 
a naţiunei maghiare. 

Denotă, aceasta, un hal de decădere 
morală, foarte caracteristică, pentru 
care nu invidiem de ioc vecina noastră 
apuseană... 


Marile serbări dela Chișinău. Zi- 
arele publică frumoase dări de seamă 
despre marile serbări culturale orga- 
nizate de societatea „Astra“ la Chişi- 
nău, serbări de înaugurare a unei in- 
tensive activități de redeșteptare naţio- 
nală a celor două. milioane de români 
cari formează majoritatea locuitorilor 
din Basarabia. S'au rostit frumoase 
discursuri atât din partea delegaților 
„Astrei“ ardelene, cât şi din partea 
fruntașilor basarabeni. - Archiepiscopul 
Gurie. în numele tuturor românilor 
basarabeni a promis „credinţă și de- 
votament culturii neamului, care uneşte 

suflete fraţilor ce au fost multă vreme 
despărțiți”. 

Va isbuti oare „Astra“, să realizeze 
pe pământul Basarabiei opera de unire 
sufletească a tuturor, pe care a reali- 
zat-o pe pământul Ardealului? Noi 
credem, că va isbuti, dacă se va avea 
în vedere dorinţa exprimată de archi- 
episcopul Gurie, ca sămânţa culturei 
să nu se arunce numai pe suprafață, 
ci să pătrundă adânc în păturile largi 
ale poporului plugar. În Basarabia, ca 
și in Ardeal, societatea „Astra“ va 
trebui să intăptuiască o nivelare £0- 
cială, sub stezgul culturei româneşti- 
O luptă sa înaugurat pe pământul 
Basarabiei, care, dacă va fi purtată cu 
armele cele mai potrivite, se va în- 
cheia cu un desăvârşit triumf. 


„Cuvântul Moldovenesc“. Acesta e 
titlul unei gazete poporale ce a înce- 
put să apară la Chişinău sub direcţia 
dlui Onisifor Ghibu. E tipărită pe opt 
pagini, cu caractere latine şi cirilice, 
urmărind scopul ca şi cei bătrâni să 
o poată citi. 

Primul număr se prezintă în con- 


diții cât se poate de bune. E o ade-. 


vărată comoară de învățături, scrise 
întrun stil curat poporal, aşa încât 
ţăranii basarabeni, cărora este desti- 
nată gazeta, îi vor citi cu folos fiecare 
pagină. E un număr de gazetă cultu- 
rală, cum, ne place să credem că vor 
fi şi numerele viitoare. In loc de ot- 


rava politicei de partid, gazeta „Cu- 


vântul Moldovenesc“ va da cititorilor 
săi hrana dătătoare de viață a ctvân- 
tului celui bun, 

„Cuvântul Moldovenesc“ a ridicat 
pe plaiurile basarabene steagul luptei 


culturale. Dacă va isbuti să adune: 
sub acest steag pe țăranii desrobiţi af 
acestui pământ românesc, apariţia ga- 
zetei va putea fi socotită ca un eve- 
niment cultural de seamă. Noi îi do=- 
rim viaţă lungă, şi mai ales, spor la 
muncă. | 


Prizonieri români în Rusia so- 
vietică. Nu “a dat toată importanţa 
cuvenită acestei chestiuni. Ştiam şò 
ştiu cu toţii că în Rusia sovietică 
există un mare număr de români, fie 
transilvăneni, foşti militari austro-un- 
gari, fie simpli refugiaţi din timpul 
anilor 1916—1917. Revoluţia i-a sur- 
prins când nimeni dintre ei nu s'a 
gândit că ea va dăinui atâta vreme şi 
că guvernele revoluționare (cele vreo» 
douăzeci cari s'au perindat în Ucraina 
mai ales) nu le vor da putinţa să se 
inapoieze îu ţară. 

„Universul“ publică declaraţiile far- 
macistului Gyula Kovacs, întors acun 
din Rusia sovietică, relatând fapte şi 
informații despre existența unui mare 
număr de români, rămaşi în Rusia 
sovietică, şi declaraţi ostatici de către 
guvernul sovietic, O parte dia ei, acei 
cari s'au pomenit în Siberia, s'au sta- 
bilit acoio, intemeiându-şi gospodării, 
arzând de nerăbdare să se înapoieze 
în patrie. Majoritatea foştilor prizo- 
nieri, mai toți români, duce un trai 
foarte greu; e ținută prin munţii Cau- 
cazului şi oblipaţi să lucreze pentru 
guvernul sovietic, Unii sunt siliti să 
să se angajeze în „armata construc- 
tivă“ a guvernului sovietic. 

E timpul să ne îngrijim de ei, şi 
actualul guvern, credem, va lua mă- 
surile necesare pentru  repartriarea 
lor, 


Redactor responsabil: ALEXANDRU HODOȘ 


© BCUCIuj 


